Gruberfjella

Gruberfjella er et fjellparti i Dronning Maud Land, beliggende lengst nordvest i Wohlthatmassivet i Fimbulheimen.

Fjellpartiet ble fotografert fra fly og grovt kartlagt av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført under den norske antarktisekspedisjonen 1956–60, da også fjellpartiet ble navngitt etter den tyske kartografen Otto von Gruber som utarbeidet de første kartene over dette området basert på flyfotografier fra Ritschers ekspedisjon.

 Kilder 

Kategori:Fjellkjeder i Dronning Maud Land
Kategori:Artikler i Antarktis-prosjektet
Kategori:Wohlthatmassivet